อังเดรอา โบเชลลี นักร้องโอเปร่าชาวอิตาลี แสดงสดผ่านยูทูบฉลองอีสเตอร์ 
อังเดรอา โบเชลลี นักร้องโอเปร่าระดับโลกชาวอิตาเลียน แสดงสดแบบไร้คนดู ที่มหาวิหารอูโคโม เมืองมิลาน เนื่องในวันอีสเตอร์เมื่อ 13 เมษายน 63 สำนักข่าวต่างประเทศรายงาน อังเดรอา โบเชลลี นักร้องโอเปร่าระดับโลก ชาวอิตาลี เปิดการแสดงสดที่มหาวิหารดูโอโม ในนครมิลาน ของอิตาลี ท่ามกลางมหาวิหารที่ว่างเปล่าแบบไร้คนดู ผ่านช่องยูทูบของเขา เมื่อวันที่ 12 เมษายน ตามเวลาท้องถิ่น ซึ่งการแสดงครั้งนี้ใช้ชื่อว่า Music of Hope จัดขึ้นเพื่อรวมใจคนทั่วโลกเนื่องในวันอีสเตอร์ ซึ่งปีนี้ประชาชนในหลายประเทศทั่วโลกกำลังอยู่ในช่วงมาตรการระยะห่างทางสังคม ต้องอยู่บ้านสกัดการแพร่ระบาดของโรคโควิด-19 โรคระบาดร้ายแรงที่คร่าชีวิตประชาชนทั่วโลกไปแล้วกว่า 114000 ศพ นับตั้งแต่เริ่มการระบาดเมื่อเดือนมกราคมที่ผ่านมาโดยโบเชลลี นักร้องเสียงเทเนอร์ ผู้พิการทางสายตา ได้เริ่มขับร้องหลากหลายบทเพลงคลาสสิกที่รวมไปถึงเพลง Ave Maria และ Amazing Grace โดยนายโบเชลลีแสดงคอนเสิร์ตครั้งนี้ตามคำเชิญของนายกเทศมนตรีเมืองมิลาน เพื่อเป็นการส่งสารแห่งความหวังไปยังผู้คนทั่วโลกที่กำลังเผชิญความยากลำบากจากการแพร่ระบาดของโรคโควิด-19ขณะที่จำนวนผู้ติดเชื้อโควิด-19 สะสมในอิตาลีอยู่ที่ 156363 ราย มีผู้เสียชีวิตแล้ว 19899 ศพ.
อังเดรอา โบเชลลี นักร้องโอเปร่าระดับโลก ชาวอิตาเลียน แสดงสดแบบไร้คนดู ที่มหาวิหารอูโคโม เมืองมิลาน เนื่องในวันอีสเตอร์
โควิด-19,ไวรัสโคโรน่า,ไวรัสโคโรนา,COVID-19,โตวิดอิตาลี,เทศกาลอีสเตอร์,อังเดรอา โบเชลลี